open-index/open-wikipedia-markdown huggingface dataset:
নবদ্বীপ হালদার

**নবদ্বীপ হালদার** একজন ভারতীয় বাঙালী অভিনেতা ছিলেন৷ তিনি ১৯১১ সালে পশ্চিমবঙ্গের বর্ধমান জেলার সোনপলাশী গ্রামে জন্মগ্রহণ করেন৷ বাংলা চলচ্চিত্রে আসেন ৩০ এর দশকে৷ মূলত কৌতুক অভিনেতা ছিলেন৷ নানা হাস্যরসপূর্ণ চরিত্রে অভিনয় করেছেন তিনি৷ এছাড়া অনেক শ্রুতিনাটকে কণ্ঠদান করেছেন৷ তার ভাঙা গলা ও অভিনয়ের কৌশল তাকে জনপ্রিয়তার শিখরে নিয়ে গিয়েছিল।

## অভিনীত চলচ্চিত্র
* পঞ্চাশর (১৯৩১)
* গ্রহের ফের (১৯৩৭)
* সোনার সংসার (১৯৩৬)
* সর্বজনীন বিবাহউৎসব (১৯৩৮)  
* শহর থেকে দূরে (১৯৪৩)
* দুঃখে যাদের জীবন গড়া (১৯৪৬)
* কালো ছায়া (১৯৫৮)
* সাধারন মেয়ে (১৯৪৮)
* কুয়াশা (১৯৪৯)
* সন্ধ্যাবেলার রূপকথা (১৯৫০)
* কাঁকনতলা লাইট রেলওয়ে (১৯৫০)
* বৈকুণ্ঠের উইল (১৯৫০)
* মর্যাদা (১৯৫০)
* হানাবাড়ি (১৯৫২)
* মানিকজোড় (১৯৫২)
* সাড়ে চুয়াত্তর (১৯৫৩)
* লাখ টাকা (১৯৫৩)
* ময়লা কাগজ (১৯৫৪)
* ছেলে কার (১৯৫৪)
* নিষিদ্ধ ফল (১৯৫৫)
* সাহেব বিবি গোলাম (১৯৫৬)
* দুই বেচারা (১৯৬৯)
* কঠিন মায়া (১৯৬১)
* মরুতৃষা (১৯৬৪)

## শ্রুতিনাটক
* *[[যুদ্ধ বিভ্রাট]]*
* *[[রসগোল্লায় ইঁদুর]]*
* *[[ইনজেকসান বিভ্রাট]]*
* *[[হুলো বেড়াল]]*
* *[[আদালতে গড়গড়ি]]*
* *[[যাত্রা বিভ্রাট]]*
* *[[লুচি বিভ্রাট]]*
* *[[মামা ভাগ্নে]]*
* *[[পণ্ডিত মশাই]]*

## বহিঃসংযোগ
* 

বিষয়শ্রেণী:১৯১১-এ জন্ম
বিষয়শ্রেণী:ভারতীয় জনসমক্ষে কৌতুক পরিবেশন শিল্পী
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:বাঙালি অভিনেতা
বিষয়শ্রেণী:কলকাতার অভিনেতা
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:পূর্ব বর্ধমান জেলার ব্যক্তি
বিষয়শ্রেণী:বাংলা চলচ্চিত্র অভিনেতা
ল্য মঁস

**ল্য মঁস** () উত্তর-পশ্চিম ফ্রান্সের পেই-দ্য-লা-লোয়ার প্রদেশের সার্ত দেপার্ত্যমঁ-র রাজধানী। এটি প্রাক্তন মেন প্রদেশের রাজধানী ছিল। বর্তমানে এটি একটি গুরুত্বপূর্ণ রেল ও শিল্পকেন্দ্র। এখানে মোটরযান নির্মাণ, খামার ও রেল যন্ত্রপাতি, রাসায়নিক দ্রব্য, টেক্সটাইল এবং প্রক্রিয়াজাত খাদ্যের কারখানা আছে। দর্শনীয় স্থানের মধ্যে আছে ১১শ শতক থেকে ১৩শ শতকের মধ্যে আংশিক গথিক ও আংশিক রোমান ধাঁচে নির্মিত সাঁ জুলিয়াঁর ক্যাথিড্রাল ও ১০ম শতকে স্থাপিত নোত্র দাম দ্য লা কুতুর-এর গির্জা। এখানে মেন বিশ্ববিদ্যালয় (১৯৬৯) অবস্থিত। শহরের কাছেই প্রতি বছর একটি ২৪-ঘণ্টাব্যাপী মোটর প্রতিযোগিতা হয়। সেটির নামও ল্য মঁস।

ল্য মঁস রোমান-পূর্ব যুগেই প্রতিষ্ঠা করা হয়েছিল। ১০৬৩ সালে উইলিয়াম দ্য কংকারার শহরটি দখল করেন। পরবর্তীতে ব্রিটেন ও ফ্রান্সের মধ্যে একশ বছরের যুদ্ধে শহরটিকে বহুবার অবরোধ করা হয়। জার্মানরা ১৮৭০-৭১ সালের ফ্রাংকো-প্রুসীয় যুদ্ধের সময় শহরটি দখল করে এবং দ্বিতীয় বিশ্বযুদ্ধের সময় আবার দখল করে। এখানে প্রায় দেড় লক্ষ লোকের বাস। এখানকার অধিবাসীরা ফরাসি ভাষাতে মঁসো *Manceaux* (পুরুষেরা) এবং মঁসেল *Mancelles* (মহিলারা) নামে পরিচিত।

বিষয়শ্রেণী:ফ্রান্সের শহর
মাস্কারা, আলজেরিয়া

**মাস্কারা** () উত্তর-পশ্চিম আলজেরিয়ার একটি শহর এবং মাস্কারা প্রদেশের রাজধানী। এটি ওরান শহরের দক্ষিণ-পূর্বে অবস্থিত। এখানে প্রায় দেড় লক্ষ লোকের বাস।

১৭০১ সালে উসমানীয়দের একটি দুর্গ শহর হিসেবে মাস্কারার প্রতিষ্ঠা হয়। স্পেনের আন্দালুসিয়া থেকে আগত বহু মুসলিমরা এখানে বাস করা শুরু করে। ১৭৯০-এর দিকে আন্দালুসীয় মুসলিমেরা এখান থেকে চলে যায় এবং উসমানীয়রা এখানে ইহুদীদের বসতি স্থাপনের জন্য নিয়ে আসে। ১৮৩২ সালে এটি ফরাসি উপনিবেশবিরোধী আমীর আবদুল কাদিরের প্রশাসনিক কেন্দ্র ছিল। ১৮৩৫ সালে ফরাসিরা শহরটি ধ্বংস করে দেয়। ১৮৪১ সালে ফরাসিরা শহরটির পূর্ণ নিয়ন্ত্রণ নেয়। ১৯৯৪ সালে এক ভূমিকম্পে এখানে ১৭১ জন মারা যায়।

মাস্কা সাদা রঙের ওয়াইনের একটি প্রসিদ্ধ ব্যবসাকেন্দ্র। এছাড়া চামড়াজাত দ্রব্য, খাদ্যশস্য ও জলপাইয়ের ব্যবসাও হয়। শহরটি দুইভাগে বিভক্ত - পুরাতন মুসলিম অংশ এবং নতুন ফরাসি অংশ।

## তথ্যসূত্র

বিষয়শ্রেণী:আলজেরিয়ার শহর
বিষয়শ্রেণী:আলজেরিয়া
সূর্য্যশেখর গঙ্গোপাধ্যায়

**সূর্যশেখর গঙ্গোপাধ্যায়** (জন্ম: ২৪ ফেব্রুয়ারি ১৯৮৩) একজন ভারতীয় দাবা গ্র্যান্ডমাস্টার । তার সর্বোচ্চ ইএলও রেটিং ছিল ২৬৭৬ (জুলাই, ২০০৬)। তিনি ১৬ বছর বয়সে একজন আন্তর্জাতিক মাস্টার এবং ১৯ বছর বয়সে একজন গ্র্যান্ডমাস্টার হয়েছিলেন। তিনি জাতীয় ও আন্তর্জাতিক টুর্নামেন্টে ৪০টি স্বর্ণ, ২১টি স্বতন্ত্র রৌপ্য এবং ৬টি স্বতন্ত্র ব্রোঞ্জ পদক জিতেছেন। তিনি এশিয়ান নেশনস অনলাইন কাপ ২০২০-এ ভারতীয় দলের অধিনায়কও ছিলেন, যা ২য় স্থান অর্জন করেছিল।

দলগত প্রতিযোগিতায় তিনি ১২টি স্বর্ণ, চারটি রৌপ্য এবং তিনটি ব্রোঞ্জ পদক জিতেছেন। তার সাম্প্রতিক কিছু অর্জন হল হুনান ইন্টারন্যাশনাল ওপেন (২০১৯) এ স্বতন্ত্র স্বর্ণ জয়,  কাজাখস্তানের আস্তানায় ওয়ার্ল্ড টিম চ্যাম্পিয়নশিপে ব্যক্তিগত স্বর্ণ জয় (২০১৯),  ন্যাশনাল টিম চ্যাম্পিয়নশিপ কলকাতা (২০১৯), বিনহাই ইন্টারন্যাশনাল ওপেনে ব্রোঞ্জ, চীন (২০১৮) এবং ইরানে ক্লাসিক্যাল এবং র‍্যাপিড উভয় ক্ষেত্রে এশিয়ান টিম চ্যাম্পিয়নশিপে ব্রোঞ্জ (২০১৮)।

খেলাধুলায় অসামান্য কৃতিত্বের জন্য ভারত সরকার তাকে ২০০৫ সালে মর্যাদাপূর্ণ অর্জুন পুরস্কারে ভূষিত করেছে। তিনি ২০১৫ সালে পশ্চিমবঙ্গের দ্বিতীয় সর্বোচ্চ বেসামরিক পুরস্কার "বঙ্গভূষণ" পুরস্কৃত হন। এছাড়াও তিনি পশ্চিমবঙ্গ সরকারের কাছ থেকে ২০১৩ সালে "খেল সম্মান" পুরস্কার এবং ২০০৯ সালে বাংলার ক্রীড়াবিদ শ্রেষ্ঠ হিসেবে "সেরা বাঙ্গালী" পুরস্কারে ভূষিত হন।

তিনি ছয়বার জাতীয় চ্যাম্পিয়ন (২০০৩-২০০৮) এবং ২০০৯ সালে এশিয়ান চ্যাম্পিয়ন ছিলেন। তিনি সেকেন্ডের দলে কাজ করেছিলেন যেটি বিশ্বনাথন আনন্দকে ২০০৮, ২০১২ এবং ২০১২ সালে যথাক্রমে ভ্লাদিমির ক্রামনিক , ভেসেলিন টোপালভ এবং বরিস গেলফান্ডের বিরুদ্ধে বিশ্ব চ্যাম্পিয়নশিপ ম্যাচ জেতাতে সহায়তা করেছিল।

২০২৪ সালে, দাবারু নামে তার জীবন থেকে অনুপ্রাণিত একটি চলচ্চিত্র মুক্তি পেয়েছে। ছবিটির পরিচালক পথিকৃৎ বসু ।

## তথ্যসূত্র

## বহিঃসংযোগ

* Surya Shekhar Ganguly chess games at 365Chess.com
* 
* Sagar Shah (2015-05-10). "Interview with Surya Shekhar Ganguly". ChessBase
* Ganguly's Interview on Anand-Topalov Match 2010 *The Telegraph*

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতার ব্যক্তি
বিষয়শ্রেণী:বাঙালি দাবাড়ু
বিষয়শ্রেণী:ভারতীয় দাবাড়ু
বিষয়শ্রেণী:দাবার গ্র্যান্ডমাস্টার
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
বিষয়শ্রেণী:২০১০ এশিয়ান গেমসের দাবাড়ু
বিষয়শ্রেণী:এশিয়ান গেমসের দাবায় পদক বিজয়ী
বিষয়শ্রেণী:অর্জুন পুরস্কার প্রাপক
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২০১০ এশিয়ান গেমসের পদক বিজয়ী
মূল্য স্তর

**মূল্য স্তর** () বলতে অর্থনীতিতে কোন বিশেষ অঞ্চলের বিশেষ সময়ের নির্দিষ্ট দ্রব্যসামগ্রী ও সেবার গড়পরতা মূল্যের হিসাবকে বোঝায়। মূল্য স্তর বাড়লে সমান পরিমাণ টাকায় অপেক্ষাকৃত স্বল্প পরিমাণ দ্রব্য কেনা যায়। তাই মূল্য স্তর বাড়লে মুদ্রার মূল্য হ্রাস পায়। একইভাবে মূল্য স্তর কমলে মুদ্রার মূল্য বাড়তে থাকে, অর্থাৎ সমান টাকায় আগের চেয়ে বেশি দ্রব্য কেনা যায়। মুদ্রার মূল্য মূল্য স্তরের সাথে বিপরীত অনুপাতে (inversely proportional) পরিবর্তিত হয়।

বিষয়শ্রেণী:ব্যষ্টিক অর্থশাস্ত্র
বিষয়শ্রেণী:মূল্যনির্ধারণ
বিষয়শ্রেণী:মুদ্রা অর্থনীতি
পার্ণো মিত্র

**পার্ণো মিত্র** (জন্ম: ৩১ অক্টোবর ১৯৮৬) একজন ভারতীয় অভিনেত্রী ও মডেল৷ তিনি প্রধানত বাংলা টেলিভিশন ধারাবাহিক ও চলচ্চিত্রে অভিনয় করেন৷ রবি ওঝা নির্দেশিত *খেলা* এবং *মোহনা*  ধারাবাহিকে অভিনয় করার মাধ্যমে তিনি পরিচিত হতে শুরু করেন৷ ২০১১ সালে অঞ্জন দত্ত পরিচালিত 'রঞ্জনা আমি আর আসবো না' সিনেমাটির মাধ্যমে আলোচনায় আসেন। 'দত্ত ভার্সাস দত্ত', 'বেডরুম', কয়েকটি মেয়ের গল্প', 'আমি আর আমার গার্লফ্রেন্ড' 'মাছ, মিষ্টি, মোর', 'শেষ অঙ্ক', 'গ্ল্যামার'সহ বেশ কয়েকটি আলোচিত চলচ্চিত্রে তিনি কাজ করেছেন। ২০১৭ সালে মোস্তফা সরয়ার ফারুকী পরিচালিত ডুব মধ্য দিয়ে বাংলাদেশী চলচ্চিত্রে অভিষেক ঘটে।

## প্রাথমিক জীবন
পার্ণো মিত্র ১৯৮৭ সালে ৩১ অক্টোবরে কলকাতায় জন্মগ্রহণ করেন। তার বাবা অরুণাচল প্রদেশে কাজ করতেন এবং তিনি তার শৈশবের বেশিরভাগ দিন সেখানে কাটিয়েছেন। তিনি দার্জিলিং এর ডাউ হিল স্কুল থেকে প্রাথমিক এবং কলকাতার প্র্যাট মেমোরিয়াল স্কুলে স্নাতক স্তর শেষ করেন।

## কর্মজীবন
পার্ণো মিত্রর অভিষেক টিভি সিরিয়াল ছিল রবি ওঝা প্রযোজিত খেলা (২০০৭), যেখানে তিনি ইন্দিরা চরিত্রে অভিনয় করেন।
## রাজনৈতিক জীবন
২০২১ সালে ভারতীয় জনতা পার্টিতে যোগদান করেন এবং বরানগর কেন্দ্র থেকে ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন। ২০২৫ সালের ২৬ ডিসেম্বর তিনি তৃণমূল কংগ্রেসে যোগদান করেন।

## চলচ্চিত্রের তালিকা

## টিভি ধারাবাহিক

### মহালয়া

## তথ্যসূত্র

## বহিঃসংযোগ

*
*

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতার অভিনেত্রী
বিষয়শ্রেণী:শিলিগুড়ির অভিনয়শিল্পী
বিষয়শ্রেণী:বাঙালি অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:১৯৮৬-এ জন্ম
বিষয়শ্রেণী:২১শ শতাব্দীর ভারতীয় নারী রাজনীতিবিদ
ম্যাসাচুসেটস উপসাগর

thumb|right|300px|মানচিত্রে ম্যাসাচুসেটস উপসাগর

**ম্যাসাচুসেটস উপসাগর** () মার্কিন যুক্তরাষ্ট্রের ম্যাসাচুসেটস অঙ্গরাজ্যের পূর্ব উপকূল ঘেঁষে অবস্থিত আটলান্টিক মহাসাগরের অংশবিশেষ। এটি উত্তরে অ্যান অন্তরীপ থেকে বক্রভাবে দক্ষিণে প্লিমাথ উপসাগর পর্যন্ত বিস্তৃত। এটি ম্যাসাচুসেটস অঙ্গরাজ্যের উপকূলকে নির্দিষ্ট আকৃতি প্রদান করেছে। কখনও কখনও কেপ কড উপসাগরকে এর অন্তর্ভুক্ত করা হয়। বস্টন শহরটি এই উপসাগরের সবচেয়ে পশ্চিম প্রান্তের কাছে অবস্থিত।

বিষয়শ্রেণী:ম্যাসাচুসেটসের উপসাগর
অয়ন বন্দ্যোপাধ্যায়

**অয়ন বন্দ্যোপাধ্যায়** একজন ভারতীয় চলচ্চিত্র অভিনেতা। তাঁর জন্ম ১৯৫৬ সালে কলকাতায়। ছাত্র ছিলেন দক্ষিণ কলকাতার যোধপুর পার্ক বয়েজ হাই স্কুলের। প্রথম ছায়াছবি করেন কিশোর বয়সে; বিভূতিভূষণ মুখোপাধ্যায় রচিত উপন্যাস থেকে তরুণ মজুমদার পরিচালিত ''শ্রীমান পৃথ্বীরাজ'' ছায়াছবিতে। এটি ব্যাপক জনপ্রিয়তা লাভ করে। এর জন্য তিনি ১৯৭৪ সালে বি. এফ. জে. এ. পুরস্কার লাভ করেন। পরবর্তীকালে তিনি অভিনয় থেকে সরে এসে ব্যাঙ্কে চাকরি নেন।

## অভিনীত চলচ্চিত্র
* শ্রীমান পৃথ্বীরাজ
* দাদার কীর্তি
* সিস্টার
* নবরূপা
* কাচের পৃথ্বিবী

## তথ্যসূত্র

## বহিঃসংযোগ
* 1382285 / আইএমডিবিতে তরুণ মজুমদার

বিষয়শ্রেণী:বাঙালি অভিনেতা
বিষয়শ্রেণী:১৯৫৬-এ জন্ম
বিষয়শ্রেণী:পশ্চিমবঙ্গের অভিনেতা
সুব্রত পাল

**সুব্রত পাল** (জন্ম: ২৪ ডিসেম্বর, ১৯৮৬) একজন ভারতীয় বাঙালি ফুটবলার৷ বর্তমানে ভারতের জাতীয় দলের গোলরক্ষক৷ খেলা শেখেন ২০০০ সালে টাটা ফুটবল একাডেমীতে৷ পরবর্তীকালে ২০০৩ সালে কলকাতার মোহনবাগান ক্লাবে যোগ দেন৷ নেহেরু কাপ ও এএফসি চ্যালেঞ্জারর্স কাপে আন্তর্জাতিক মানের সাফল্য তার খেলোয়াড় জীবনে আলাদা মাত্রা এনে দেয়৷

## জন্ম ও শিক্ষাজীবন

## কর্মজীবন

## খেলা

## তথ্যসূত্র

## বহিঃসংযোগ

বিষয়শ্রেণী:১৯৮৬-এ জন্ম
বিষয়শ্রেণী:ইন্ডিয়ান সুপার লিগের খেলোয়াড়
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:সালগাওকর ফুটবল ক্লাবের খেলোয়াড়
বিষয়শ্রেণী:২০১১ এএফসি এশিয়ান কাপের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:কলকাতার ফুটবলার
বিষয়শ্রেণী:আই-লিগের খেলোয়াড়
বিষয়শ্রেণী:বাঙালি ক্রীড়াবিদ
বিষয়শ্রেণী:২০০৬ এশিয়ান গেমসের ফুটবলার
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:অর্জুন পুরস্কার প্রাপক
বিষয়শ্রেণী:ইস্টবেঙ্গল ক্লাবের খেলোয়াড়

বিষয়শ্রেণী:ভারতীয় পুরুষ ফুটবলার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:পুরুষ ফুটবল গোলরক্ষক
বিষয়শ্রেণী:মোহনবাগান সুপার জায়ান্টের খেলোয়াড়
লঁস

**লঁস** () উত্তর ফ্রান্সের পা-দ্য-কালে দেপার্ত্যমঁ-র একটি শহর। এটি লিল শহরের কাছে অবস্থিত। লঁস শহরটি একটি গুরুত্বপূর্ণ কয়লা বেসিন অঞ্চলের প্রধান শিল্পোৎপাদন কেন্দ্র। এখানে টেক্সটাইল, ধাতব দ্রব্য এবং প্রক্রিয়াজাত খাদ্যের কারখানা আছে। প্রথম ও দ্বিতীয় উভয় বিশ্বযুদ্ধেই জার্মানরা শহরটি দখল করে এবং শহরের ব্যাপক ক্ষতি সাধন করে। এখানে প্রায় ৩৬ হাজার লোকের বাস।

বিষয়শ্রেণী:ফ্রান্সের শহর
বিষয়শ্রেণী:ফ্রান্সের উপপ্রেফেক্ত্যুর
লম্বক (দ্বীপ)

**লম্বক** (ইন্দোনেশীয় ভাষায়: Pulau Lombok) দক্ষিণ-পূর্ব ইন্দোনেশিয়ার ক্ষুদ্র সুন্দা দ্বীপপুঞ্জের একটি দ্বীপ। এটি ইন্দোনেশিয়ার পশ্চিম নুসা তেংগারা প্রদেশের মধ্যে পড়েছে। দ্বীপটি পশ্চিমে বালি দ্বীপ হতে লম্বক প্রণালী দ্বারা এবং পূর্বে আলাস প্রণালী দ্বারা সুম্বাওয়া দ্বীপ থেকে বিচ্ছিন্ন। মোটামুটি গোলাকৃতির এই দ্বীপটির আয়তন ৪,৭২৫ বর্গকিলোমিটার। দ্বীপের দক্ষিণ-পশ্চিম প্রান্তটি লেজের মত প্রসারিত। দ্বীপটি আগ্নেয়গিরিতে পূর্ণ, যাদের মধ্যে ৩,৭২৬ মিটার উঁচু রিনজানি সর্বোচ্চ পর্বতশৃঙ্গ; রিনজানি ইন্দোনেশিয়ার ৩য় সর্বোচ্চ পর্বতশৃঙ্গ। দ্বীপের পশ্চিম উপকূলে অবস্থিত মাতারাম শহরটি প্রধান লোকালয় ও প্রাদেশিক রাজধানী। কাছেই আম্পেনাম নামের বন্দর শহরে মাতারাম সরকারি বিশ্ববিদ্যালয় অবস্থিত।

দ্বীপটির উদ্ভিদ ও প্রাণীগুলি বালি ও দক্ষিণ-পূর্ব এশীয় ধরনের নয়, বরং অস্ট্রেলীয় প্রাণীদের সাথে এদের বেশি মিল রয়েছে। প্রকৃতিবিজ্ঞানী আলফ্রেড রাসেন ওয়ালেস দ্বীপটিকে এশিয়া ও অস্ট্রেলিয়ার প্রাণীসমূহের বিভক্তিসীমার অংশ বলে উল্লেখ করেছেন।

ইউরোপীয়দের মধ্যে ১৬৭৪ সালে ওলন্দাজের প্রথম এই দ্বীপটি দেখতে পায় এবং তারা দ্বীপের পূর্ব অংশে বসতি স্থাপন করে। পশ্চিম অংশে বালি দ্বীপের এক হিন্দু রাজা শাসন করতেন। হিন্দু রাজার বিরুদ্ধে স্থানীয়রা বিদ্রোহ করলে ১৮৯৪ সালে ওলন্দাজরা সমগ্র দ্বীপটি দখলে নেয়।

লম্বকে উৎপন্ন কৃষিদ্রব্যের মধ্যে আছে ধান, কফি, চিনি, তুলা, তামাক ও দ্বীপের দক্ষিণভাগে উৎপন্ন নীল। এখানে প্রায় ত্রিশ লক্ষ লোকের বাস। এরা মূলত জাভা দ্বীপ থেকে খ্রিস্টপূর্ব ১ম সহস্রাব্দে আগত সাসাক জাতির লোক। এছাড়া ১০%-এর মত বালি জাতির লোক এখানে বাস করে। সাসাকেরা ইসলাম ধর্মাবলম্বী এবং এ কারণে দ্বীপের সর্বত্র মসজিদ দেখতে পাওয়া যায়।

পার্শ্ববর্তী বালি দ্বীপের চেয়ে লম্বক দ্বীপের প্রাকৃতিক সৌন্দর্য অপেক্ষাকৃত বেশি নির্মল। মাতারাম শহরের ঠিক উত্তরে অবস্থিত সেনগিগি নামের এলাকাটি এখানকার প্রধান পর্যটন কেন্দ্র। কুতা এলাকার অকলুষিত সমুদ্র সৈকতগুলি এবং সার্ফিংয়ের জন্য এর নিকটবর্তী সমুদ্র প্রশংসা লাভ করেছে।

বিষয়শ্রেণী:ইন্দোনেশিয়ার দ্বীপ
বিষয়শ্রেণী:ক্ষুদ্র সুন্দা দ্বীপপুঞ্জ
বিষয়শ্রেণী:লেসার সুন্দা দ্বীপ
বিষয়শ্রেণী:ইন্দোনেশিয়ার জনবহুল স্থান
বিষয়শ্রেণী:প্রশান্ত মহাসাগরের দ্বীপ
সমানুভূতি

**সমানুভূতি** () বলতে অন্য কোন ব্যক্তির আবেগ-অনুভূতি বোঝার ও তার অংশীদার হবার ক্ষমতাকে বোঝায়। জার্মান মনোবিজ্ঞানী থিওডোর লিপ্‌স (Theodore Lipps) সর্বপ্রথম ধারণাটির ব্যাপারে লেখেন (লিপ্‌স এ উদ্দেশ্যে জার্মান শব্দ Einfühlung *আইনফুলুং* ব্যবহার করেছিলেন)।

মানুষ সাধারণত অন্যের মুখভঙ্গি, দৈহিক অভিব্যক্তি, গলার স্বর, ইত্যাদি অনুকরণ করে অন্যের ভেতরের আবেগ-অনুভূতি উপলব্ধি করার চেষ্টা করে। এটি সাধারণত অবচেতন পর্যায়ে ঘটে থাকে।

স্নায়ুবিজ্ঞানে সমানুভূতির নানা ব্যাখ্যা আলোচনা করা হয়েছে। তাদের মধ্যে একটি হল দর্পণ স্নায়ুকোষ বা মিরর নিউরনের অভাব। অ্যাস্পারজার সিনড্রোম ও অন্যান্য অটিজম স্পেকট্রামের রোগে স্বতঃস্ফূর্ত সমানুভূতির অভাব দেখা যায়। তবে এ ধরনের রোগীদেরকে অন্যের আবেগ সম্পর্কে অবহিত করালে তাদের মধ্যে অন্য মানুষের থেকে বেশি সমানুভূতি হওয়া সম্ভব বলে কিছু বিশেষজ্ঞ মনে করেন।

বিষয়শ্রেণী:আবেগ
বিষয়শ্রেণী:মনোবিজ্ঞান
বিষয়শ্রেণী:সংজ্ঞানাত্মক স্নায়ুবিজ্ঞান
বিষয়শ্রেণী:নীতিশাস্ত্রের ধারণা
বিষয়শ্রেণী:অধিবিদ্যার ধারণা
বিষয়শ্রেণী:আন্তঃব্যক্তিক সম্পর্ক
বিষয়শ্রেণী:জীবনযাপনের দক্ষতা
বিষয়শ্রেণী:নৈতিক মনোবিজ্ঞান
জহেদন

**জহেদন** () দক্ষিণ-পূর্ব ইরানের শহর এবং সিস্তন ও বালুচিস্তন প্রদেশের রাদজধানী। এখানে প্রায় ৫ লক্ষ ৮০ হাজার লোকের বাস।http://www.mongabay.com/igapo/2005_world_city_populations/Iran.html এটি কোয়েটা-জহেদন রেলপথের বড় স্টেশন। এটি একটি প্রধান সড়ক যোগাযোগ কেন্দ্র। এখানে একটি বিমানবন্দরও আছে। অতীতে এটি দোজ্‌দ-আব (আক্ষরিক অর্থে "পানি চোর") নামে পরিচিত ছিল। ১৯৩০ সালে রেজা শাহ পাহলভীর আমলে এর নাম বদলে জহেদন ("ধর্মীয় ব্যক্তিসমূহ") রাখা হয়।
## তথ্যসূত্র

## বহিঃসংযোগ

বিষয়শ্রেণী:ইরানের শহর
বিষয়শ্রেণী:ইরানের প্রাদেশিক রাজধানী
জিঙ্ক অক্সাইড

**জিঙ্ক অক্সাইড** বা **দস্তাম্লজ** () একটি অজৈব যৌগ যার রাসায়নিক সংকেত ZnO। এটি জলে অদ্রবণীয় সাদা গুঁড়ো পদার্থ। এটি সংযোগী পদার্থ হিসাবে অসংখ্য উপকরণ এবং পণ্যে ব্যবহার হয়। প্রসাধনী, খাদ্য পরিপূরক, রবার, প্লাস্টিক, সিরামিক, কাচ, সিমেন্ট, লুব্রিকেন্টস প্রভৃতি সামগ্রীতে এর ব্যবহার রয়েছে। রঙ, মলম, আঠা, পুটিং, রঙ্গক, খাবার, ব্যাটারি, আগুন প্রতিরোধক এবং প্রাথমিক চিকিৎসার উপকরণ হিসাবে এর ব্যবহার দেখা যায়। যদিও প্রাকৃতিকভাবে দস্তার খনিজ জিঙ্কাইট হিসাবে এটিকে দেখা যায়, তবে বেশিরভাগ জিঙ্ক অক্সাইড বাণিজ্যিক ব্যবহারের জন্য কৃত্রিমভাবে তৈরি করা হয়।

## রাসায়নিক ধর্ম
বিশুদ্ধ জিঙ্ক অক্সাইড একটি সাদা গুঁড়ো পদার্থ। তবে প্রকৃতিতে এটি বিরল খনিজ জিঙ্কাইট হিসাবে দেখা যায়, যাতে সাধারণত ম্যাঙ্গানিজ এবং অন্যান্য অবিশুদ্ধি থাকে। এটি তখন দেখতে হলুদ থেকে লাল বর্ণের হয়।

স্ফটিকাকার জিংক অক্সাইড থার্মোক্রোমিক অর্থাৎ বায়ুতে গরম করলে এর রঙ সাদা থেকে হলুদ রঙে পরিবর্তন হয় এবং শীতল করলে আবার সাদা রঙে ফিরে আসে।

জিঙ্ক অক্সাইড একটি উভধর্মী অক্সাইড। এটি জলে প্রায় অদ্রবণীয় তবে হাইড্রোক্লোরিক অ্যাসিডের মতো বেশিরভাগ অ্যাসিডে দ্রবীভূত হয়।
ZnO + 2 HCl → ZnCl2 + H2O
কঠিন জিঙ্ক অক্সাইড ক্ষারেও দ্রবীভূত হয়। এক্ষেত্রে দ্রবীভূত হয়ে এটি দ্রবণীয় জিঙ্কেট আয়ন তৈরি করে :
ZnO + 2 NaOH + H2O → Na2[Zn(OH)4]
জিঙ্ক অক্সাইড তেল ও চর্বিজাতীয় পদার্থের মধ্যে থাকা জৈব যৌগ ফ্যাটি অ্যাসিড যেমন ওলিক বা স্টিয়ারিক অ্যাসিডের সাথে ধীরে ধীরে বিক্রিয়া করে তাদের কার্বক্সিলেট যৌগ যেমন ওলিয়েট বা স্টিয়ারেট উৎপন্ন করে।

## ভৌত ধর্ম

### গঠন
## তথ্যসূত্র

বিষয়শ্রেণী:অজৈব যৌগ
বিষয়শ্রেণী:অক্সাইড
বিষয়শ্রেণী:জিঙ্ক যৌগ
বিষয়শ্রেণী:অক্সিজেন যৌগ
বিষয়শ্রেণী:সিরামিক উপকরণ
বিষয়শ্রেণী:উভধর্মী যৌগ
গেয়র্গ জিমেল

**গেয়র্গ জিমেল** () (১৮৫৮-১৯১৮) জার্মান দার্শনিক ও সমাজবিজ্ঞানী। জিমেল সমাজবিজ্ঞানের একটি বিধিবদ্ধ (formal) ব্যবস্থা নির্মাণের চেষ্টা করেন যাতে ইতিহাস ও মানুষের অভিজ্ঞতার খুঁটিনাটি ব্যাপারগুলি বিমূর্তায়িত করা হয়েছিল। এর উপর ১৯০৮ সালে তিনি প্রকাশ করেন তার *জোৎসিওলোগি, উন্টারজুখুঙেন উবার ডি ফর্মেন ডের ভেরগেজেলশাফটুং* *Soziologie, Untersuchungen über die Formen der Vergesellschaftung* ("সমাজবিজ্ঞান, সামাজিকীকরণের রূপসমূহের উপর অনুসন্ধান") গ্রন্থটি। ১৯০০ সালে প্রকাশিত *ডি ফিলোজোফি ডেস গেলডেস* *Die Philosophie des Geldes* গ্রন্থে তিনি মানব আচরণের উপর মুদ্রা অর্থনীতির প্রভাব আলোচনা করেন। এছাড়া তিনি সমাজ ও সংস্কৃতির অন্যান্য দিক নিয়েও প্রবন্ধ লিখেছেন। দর্শনের ক্ষেত্রে তার প্রধান অবদান ১৯১৮ সালে প্রকাশিত *লেবেনসআনশাউং* *Lebensanschaung* ("জীবনদর্শন")। জিমেল ১৯১৪ থেকে ১৯১৮ সাল পর্যন্ত ষ্ট্রাসবুর্গ বিশ্ববিদ্যালয়ের অধ্যাপনা করেন।

বিষয়শ্রেণী:জার্মান সমাজবিজ্ঞানী
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:বার্লিনের লেখক
বিষয়শ্রেণী:২০শ শতাব্দীর জার্মান লেখক
বিষয়শ্রেণী:১৮৫৮-এ জন্ম
বিষয়শ্রেণী:১৯১৮-এ মৃত্যু
বিষয়শ্রেণী:১৯শ শতাব্দীর প্রাবন্ধিক
বিষয়শ্রেণী:১৯শ শতাব্দীর জার্মান দার্শনিক
বিষয়শ্রেণী:২০শ শতাব্দীর জার্মান দার্শনিক
বিষয়শ্রেণী:যকৃতের ক্যান্সারে মৃত্যু
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হামবোল্ড বিশ্ববিদ্যালয়ের শিক্ষক
বিষয়শ্রেণী:ইহুদি দার্শনিক
বিষয়শ্রেণী:সংস্কৃতির দার্শনিক
বিষয়শ্রেণী:ইতিহাসের দার্শনিক
বিষয়শ্রেণী:ধর্মের দার্শনিক
বিষয়শ্রেণী:সামাজিক দার্শনিক
বিষয়শ্রেণী:স্ট্রসবার্গ বিশ্ববিদ্যালয় অনুষদ
ঘূর্ণন

**ঘূর্ণন** বলতে কোনও বিন্দুকে বা কেন্দ্রকে ঘিরে কোনও বস্তুর বৃত্তাকার গতিকে বোঝায়। একটি ত্রিমাত্রিক বস্তু অসীম সংখ্যক কাল্পনিক রেখাকে ঘিরে ঘূর্ণন সম্পন্ন করতে পারে; এগুলিকে ঐ বস্তুর **ঘূর্ণন অক্ষ** বলে। যদি অক্ষরেখাটি বস্তুটির ভরকেন্দ্র দিয়ে অতিক্রম করে, তাহলে বলা হয় যে বস্তুটি নিজ অক্ষের উপরে ঘূর্ণনশীল। যেমন পৃথিবীর ভিতর দিয়ে উত্তর-দক্ষিণ মেরু বরাবর একটি সরলরেখা কল্পনা করা হয়, যাকে কেন্দ্র করে পৃথিবী পূর্ব-পশ্চিমে ঘোরে। একে পৃথিবীর অক্ষ বা মেরুরেখা বলে। পৃথিবী তার অক্ষে সম্পূর্ণ একবার ঘুরতে ২৪ ঘণ্টা সময় নেয়।

যদি বস্তুটি বহিঃস্থ কোনও বিন্দুকে ঘিরে বৃত্তাকার গতিপথে ভ্রমণ করে, তাহলে সেটিকে **আবর্তন** বা **কাক্ষিক আবর্তন** বলে। যেমন পৃথিবীকে সূর্যের চারপাশে আবর্তন করছে।

যে রেখা কোনো সুষম বস্তু অথবা চিত্রকে দু'টি প্রতিসম অংশে বিভক্ত করে তাকে অক্ষ বলে। যেমন - বৃত্তের ব্যাস।

বিষয়শ্রেণী:ভূগোল
বিষয়শ্রেণী:ইউক্লিডীয় জ্যামিতি
বিষয়শ্রেণী:চিরায়ত বলবিজ্ঞান
বিষয়শ্রেণী:ঘূর্ণন
বিষয়শ্রেণী:সৃতিবিজ্ঞান
বিষয়শ্রেণী:অভিমুখ
বিষয়শ্রেণী:দিক নির্ণয়
প্রতিসাম্যের অক্ষ

thumb|250px|right|প্রতিসাম্যের অক্ষ অঙ্কিত বিভিন্ন চিত্র।
যে রেখা কোন সুষম বস্তু বা চিত্রকে দুইটি প্রতিসম অংশে বিভক্ত করে, তাকে **প্রতিসাম্যের অক্ষ** বলা হয়। যেমন - বৃত্তের ব্যাস।

## বহিঃসংযোগ
* Mapping with symmetry - source in Delphi
* Reflection Symmetry Examples from Math Is Fun

বিষয়শ্রেণী:জ্যামিতি
বিষয়শ্রেণী:প্রাথমিক জ্যামিতি
বিষয়শ্রেণী:ইউক্লিডিয় প্রতিসাম্য
ফকির গরীবুল্লাহ

**ফকির গরীবুল্লাহ**  (আনু. ১৬৮০-১৭৭০) এদেশের অষ্টাদশ শতাব্দীর একজন সাহিত্যিক।  ফকির গরীবুল্লাহ হুগলি জেলার (তখনকার বর্ধমান এর অংশ) বালিয়া পরগনার হাফিজপুর গ্রামের অধিবাসী। গরীবুল্লাহ সম্পর্কে তেমন তথ্য পাওয়া যায় না। তাঁর পিতার নাম শাহ্ দুন্দীর (সাহা দুন্দি)। তথ্যের অভাবে গরীবুল্লাহ-এর সময় নির্ধারন করা দুরূহ।

## সাহিত্যকর্ম
ফকির গরীবুল্লাহ, বাংলার প্রথম 'সায়ের'। অর্থাৎ পূর্বসূরীদের তুলনায় স্বতন্ত্র একটি কাব্যধারার প্রবর্তন করতে তিনি সক্ষম হয়েছিলেন, যে ধারায় পেয়েছিলেন তিনি বহু উত্তরসাধক। এই কাব্যাদর্শের স্বরূপ নির্ণয় করতে হয় প্রধানত ভাষার দিক দিয়ে, আরবী, ফারসী ও হিন্দী শব্দের বহুল মিশ্রণের ফলে এ ভাষা একটা আলাদা চেহারা নিয়েছে।

তাঁর রচনা বিস্তর। বাংলা পুথি আমির হামজা প্রথম পর্ব তাঁর রচনা। ফকির গরীবুল্লাহ-এর ইউসুফ-জোলেখা নামে একটি কাব্যগ্রন্থ আছে। মুহম্মদ শহীদুল্লাহ মনে করেন, কাব্যটি ১৭৬৫ সালের পর রচিত। ঐতিহাসিকরা বলেন,আঠারো শতকের মধ্যভাগে ফকির গরীবুল্লাহ কয়েকটি পুঁথি রচনা করেন। সেগুলো হচ্ছে: ইউসুফ জোলেখা, আমির হামজা, সোনাভান ও সত্যপীরের পুঁথি। উল্লেখ্য যে, শাহ্ গরীবুল্লাহর প্রথম কাব্যখানি শুদ্ধ বাংলা ভাষায় রচিত। তিনি একাধারে সাধক ও কবি ছিলেন। তাঁর রচনায়  ইসলাম ধর্মের শ্রেষ্ঠত্বের কথা উচ্চারিত হলেও পরধর্মের প্রতিও শ্রদ্ধার মনোভাব ব্যক্ত হয়েছে।

## মৃত্যু
তাঁর মৃত্যুর কোনো সঠিক সাল, বা তারিখ পাওয়া যায় না।

## তথ্যসূত্র

বিষয়শ্রেণী:বাঙালি সাহিত্যিক
বিষয়শ্রেণী:মধ্যযুগের কবি
তিকাল

**তিকাল** (ইৎসা মায়া: Tik'al *তিক'আল্‌* অর্থাৎ "কণ্ঠস্বরের জায়গা") হল প্রাচীন মায়া সভ্যতার সর্ববৃহৎ ধ্বংসাবশেষ শহর। বর্তমানে উত্তর গুয়াতেমালার পেতেন বাসিনে এটি অবস্থিত। এল পেটেন বিভাগে অবস্থিত, গুয়াতেমালার** তিকালের জাতীয় পার্কের** অংশ। ১৯৭৯ সালে এই স্থানটিকে জাতিসংঘ শিক্ষা, বিজ্ঞান ও সংস্কৃতি সংস্থা (ইউনেস্কো) পৃথিবীর ঐতিহ্য স্থান হিসেবে ঘোষণা করা হয়েছিল এবং বর্তমানে এটি একটি জনপ্রিয় পর্যটক কেন্দ্র। তিকালের সবচেয়ে কাছে শহরগুলো হল ফ্লোরেস এবং সান্তা এলেনা, প্রায় ৬৪ কিলোমিটার (৪০ মাইল) দক্ষিণপশ্চিমে অবস্থিত।

তিকাল ছিল প্রাচীন মায়া সভ্যতার রাজধানী এবং সর্বাপেক্ষা ক্ষমতাশালী রাজ্যের একটি। যদিও তিকালের স্মৃতিসৌধ স্থাপত্যর বয়স খ্রীষ্টপূর্ব ৪র্থ শতাব্দী পৌঁছ, কিন্তু তার প্রাচীন সময় কালের প্রায় ২০০ থেকে ৯০০ খ্রীষ্টাব্দ ধরা হয়। এই সময়টি, পুরো মধ্য আমেরিকা এলাকার জুড়ে মায়া অঞ্চলের রাজনৈতিকভাবে, অর্থনৈতিকভাবে এবং সৈন্য বাহিনী দ্বারা প্রভাব বিস্তার করে, যেমন কেন্দ্রীয় মেক্সিকানের মধ্যে তেওতিউয়াকান প্রভাব বিস্তার করেছিল। প্রমাণিত হয় যে, ৪র্থ খ্রীষ্টাব্দে তেওতিউয়াকানের দ্বারা তিকাল জয় করা হয়েছিল। প্রাচীন কালের শেষে দিকে, নতুন কোনও গুরুত্বপূর্ণ স্মৃতিসৌধ তিকালতে নির্মাণ করা হয়নি ববং অভিজাত প্রাসাদগুলোকে পোড়ানো হয়েছিল।

## শাসনকর্তা

তিকালের রাজবংশীয় লাইন, খ্রীষ্টাব্দ ১ম শতাব্দীর আগে থেকে হিসেব করা হয়েছে, ৮০০ বছর বিস্তারে অন্তত ৩৩ শাসনকর্তা অন্তর্ভুক্ত করেছিল।

## তথ্যসূত্র

## বহিঃসংযোগ

* Table of Maya rulers compiled by several Maya Archaeologists since the 1960s. The chart on this link has been the object of various revisions and profound academic discussions since then. All of the archaeological content on www.tikalpark.com was updated and revised by archaeologist Juan Antonio Valdes, PhD and Architect Federico Fahsen on Feb. 2003.
* Description of each archaeological compound in Tikal, this page contains links to information on the architecture and archaeology at Tikal National Park in Guatemala. Creative commons-licensed photos, art work and texts.
* Full description of the flora and fauna of the Tikal National Park in Guatemala. Creative commons-licensed photos, art work, sound clips and texts.
* Official site 
* Tikal Digital Media Archive (creative commons-licensed photos, laser scans, panoramas), focused in the area around the Great Plaza and Temple IV with data from a UC Berkeley/CyArk research partnership
* Park description and photo gallery
* History of Rediscovery and Archaeological Work at Tikal at Mesoweb
* Tikal UNESCO Designation
* Virtual Tour of Tikal on Roundus

বিষয়শ্রেণী:গুয়াতেমালা
বিষয়শ্রেণী:গুয়াতেমালার বিশ্ব ঐতিহ্যবাহী স্থান
বিষয়শ্রেণী:খ্রিস্টপূর্ব ৪র্থ শতাব্দীতে প্রতিষ্ঠিত জনবহুল স্থান
ওদ

**ওদ** () দক্ষিণ-পশ্চিম ফ্রান্সে পিরেনিজ পর্বতমালার পাদদেশে, ঐতিহ্যবাহী লংগদক অঞ্চলে অবস্থিত একটি দেপার্ত্যমঁ। এর উত্তরে তঁ, উত্তর-পূর্বে এরো, দক্ষিণে পিরেনে-ওরিয়ঁতাল, উত্তর-পশ্চিমে ওত-গারন ও পশ্চিমে আরিয়েজ দেপার্ত্যমঁগুলি, এবং পূর্বে লিওঁ উপসাগর অবস্থিত। ওদের আয়তন ৬,১৩৯ বর্গকিলোমিটার। ওদ নদী এখানকার বৃহত্তম নদী। অঞ্চলটি কৃষিপ্রধান; ওয়াইনের ব্যবসাও গুরুত্বপূর্ণ।

ওদ দেপার্ত্যমঁ-র প্রশাসনিক কেন্দ্র তথা প্রেফেক্তুর হল কার্কাসন শহর। ওদ নদীটি শহরটি দ্বিবিভক্ত করে প্রবাহিত হয়েছে। নদীর বাম তীরে পড়েছে ভিল বাস এবং ডানদিকে পড়েছে মধ্যযুগীয় প্রাচীরঘেরা দুর্গশহর বা "সিতে"। ৫ম শতকে ভিজিগথ জাতির লোকেরা একটি রোমান শহরের ধ্বংসাবশেষের উপর দুর্গশহরটি নির্মাণ করে। ১৮৫৫ থেকে ১৮৭৯ সাল পর্যন্ত স্থপতি ভিওলে-ল্য-দুক এই দুর্গশহরটি পুনরুদ্ধার করেন। বর্তমানে এটি পর্যটকদের জন্য একটি আকর্ষণীয় স্থান। নার্বন শহর ভূমধ্যসাগর থেকে মাত্র ১২ কিমি ভেতরে অবস্থিত এবং কানাল দ্য লা রোবিন-এর মাধ্যমে সাগরের সাথে যুক্ত। আলে শহরের একটি ক্যাথিড্রালের ধ্বংসাবশেষ আছে; ৮৭৩ সালে এটির নির্মাণকাজ আরম্ভ হয়, ১০১৮ সালে এটি পুনর্নির্মাণ করা হয় এবং ১৫৭৭ সাকে প্রোটেস্টান্টরা এটিকে ভেঙে ফেলে। ১৭৯০ সালে পুরাতন লংদক প্রদেশের অংশবিশেষ নিয়ে ওদ দেপার্ত্যমঁটি গঠন করা হয়।

## তথ্যসূত্র

বিষয়শ্রেণী:ফ্রান্সের দেপার্ত্যমঁ
একোল দে বোজার

থাম্ব|একোল দে বোজার
**একোল দে বোজার** () ফ্রান্সের কতগুলি প্রভাবশালী চারুকলা বিষয়ক উচ্চশিক্ষাপ্রতিষ্ঠানের নাম। এদের মধ্যে সবচেয়ে বিখ্যাত ও প্রধানটির নাম একোল নাসিওনাল সুপেরিয়র দে বোজার (École Nationale Supérieure des Beaux-Arts); এটি প্যারিসে, সেন নদীর বাম পাড়ে, লুভ্র জাদুঘরের উল্টোদিকে, ৬ষ্ঠ আরোঁদিসমঁ-তে অবস্থিত। ফ্রান্সের আরও আটটি শহরে "একোল নাসিওনাল দে বোজার" (École Nationale des Beaux-Arts) আছে; এগুলি হল দিজোঁ (Dijon), বুর্জ (Bourges), নঁসি (Nancy), লিয়োঁ (Lyon), লোরিয়াঁ (Lorient), রেন (Rennes), কাঁপার (Quimper) এবং ব্রেস্ত (Brest)।

১৬৪৮ খ্রিষ্টাব্দে প্রথম একোলটি প্রতিষ্ঠা করা হয়। তখন এর নাম ছিল আকাদেমি দে বোজার।

## তথ্যসূত্র

বিষয়শ্রেণী:ফ্রান্সের শিক্ষাপ্রতিষ্ঠান
বিষয়শ্রেণী:প্যারিসের বিদ্যালয়
বিষয়শ্রেণী:প্যারিসের বিশ্ববিদ্যালয় ও কলেজ
বিষয়শ্রেণী:১৬৪৮-এ ফ্রান্সে প্রতিষ্ঠিত
বিষয়শ্রেণী:১৬৪০-এর দশকে প্রতিষ্ঠিত শিক্ষা প্রতিষ্ঠান
একোল নাসিওনাল সুপেরিয়র দে বোজার

থাম্ব|একোল নাসিওনাল সুপেরিয়র দে বোজার এর প্রধান চত্বর। পেছনে অধ্যয়নের প্রাসাদ।
**একোল নাসিওনাল সুপেরিয়র দে বোজার** () একটি ফরাসি উচ্চশিক্ষা প্রতিষ্ঠান। ১৮১৬ সালে বিভিন্ন রাজকীয় চারুকলা অ্যাকাডেমিগুলিকে একত্র করে এটি প্রতিষ্ঠা করা হয়। এটি ফরাসি সংস্কৃতি মন্ত্রণালয়ের অধীন। এখানে শিল্পী, ছাপচিত্রশিল্পী এবং ভাস্করদের প্রশিক্ষণ দেওয়া হয়। এখানে পাঁচ বছর প্রশিক্ষণের পর ভিজুয়াল আর্টস-এ উচ্চতর ডিগ্রী প্রদান করা হয়। ১৬ থেকে ২৬ বছর বয়সীদের জন্য উন্মুক্ত এক পরীক্ষার মাধ্যমে ছাত্র ভর্তি করা হয়। ছাত্রদেরকে ভিজুয়াল আর্টসের বিভিন্ন ক্ষেত্র যেমন শারীরস্থান, দৃষ্টবভঙ্গি, এবং সাধারণ জ্ঞান যেমন শিল্পকলা ও সভ্যতার ইতিহাস, ইত্যাদির তাত্ত্বিক জ্ঞানদানের পাশাপাশি কর্মশালা হাতে কলমে কাজ শেখানো হয়। শিল্পকলার সমস্ত ক্ষেত্রের উপর ৩৮টি কর্মশালার ব্যবস্থা আছে এখানে। অতিরিক্ত এক বছর শিক্ষার পর স্নাতকোত্তর মাস্টার্স ডিগ্রী লাভ সম্ভব।

বিষয়শ্রেণী:ফরাসি শিল্পকলা শিক্ষাপ্রতিষ্ঠান
লিওঁ উপসাগর

thumb|right|300px|মানচিত্রে লিওঁ উপসাগর
**লিওঁ উপসাগর** () দক্ষিণ ফ্রান্সের লংগদক-রুসিয়োঁ এবং প্রোভঁস প্রদেশের উপকূলে অবস্থিত ভূমধ্যসাগরের একটি বাহু। উপসাগরটি পশ্চিমে ফ্রান্স-স্পেন সীমান্ত থেকে শুরু হয়ে পূর্বে ইল দিয়ের (Îles d'Hyères) নামক ফরাসি দ্বীপপুঞ্জ পর্যন্ত বিস্তৃত। লিওঁ উপসাগরে সাতটি নদী এসে পড়েছে (তেক, তেত, ওদ, অর্ব, এরো, ভিদুর্ল এবং রোন); এদের মধ্যে সবচেয়ে বিখ্যাতটি হল রোন নদী, যা দক্ষিণ ফ্রান্সের উপকূলীয় অঞ্চলকে আল্পস পর্বতমালার সাথে যুক্ত করেছে। পার্বত্য অঞ্চল থেকে শীতল বায়ু যখন রোন উপত্যকার ভেতর দিয়ে নেমে আসে, তখন লিওঁ উপসাগরে এক ধরনের শুষ্ক, শীতল, উত্তুরে ঝোড়ো বায়ু প্রবাহিত হয়, যার স্থানীয় নাম মিস্ত্রাল (mistral)।

মার্সেই (Marseille), সেত (Sète) ও তুলোঁ (Toulon) লিওঁ উপসাগরের উপকূলে অবস্থিত প্রধান সমুদ্রবন্দর। উপসাগরটির উপকূল বৈচিত্র‌্যময়; এটি পিরেনিজ পর্বতমালার একাংশ, কিছু লেগুন, লবণাক্ত জলাভূমি, রোন নদীর ব-দ্বীপ এবং চুনাপাথরের পাহাড় নিয়ে গঠিত।

## তথ্যসূত্র

বিষয়শ্রেণী:ফ্রান্সের উপসাগর
বিষয়শ্রেণী:ভূমধ্যসাগরের উপসাগর
বিষয়শ্রেণী:ভূমধ্যসাগরের ভূবেষ্টিত উপসাগর
বালেয়ারীয় সাগর

thumb|right|300px|মানচিত্রে বালেয়ারীয় সাগর
thumb|right|বালেয়ারীয় সাগরের সীমানা
**বালেয়ারীয় সাগর** (স্পেনীয় ভাষায়: Mar Balear, কাতালান ভাষায়: Mar Catalanobalear) বালেয়ারীয় দ্বীপপুঞ্জ ও আইবেরীয় উপদ্বীপের মধ্যবর্তী ভূমধ্যসাগরীয় জলভাগ। বালেয়ারীয় সাগরের একাংশ কাতালান সাগর নামেও পরিচিত। এই সাগরে স্পেনের এব্রো নদী পতিত হয়েছে।

## দ্বীপ ও দ্বীপপুঞ্জ
বালেয়ারীয় দ্বীপসমূহ দুটি দলে বিভক্ত: উত্তর-পূর্বে জিমনেসিয়াস এবং দক্ষিণ-পশ্চিমে পিতিউসাস।
;জিমনেসিয়াস
* মেনোর্কা
* মায়োর্কা
* কাব্রেরা
;পিতিউসাস
* ইবিৎজা
* ফর্মেন্তেরা

## তথ্যসূত্র

বিষয়শ্রেণী:বালেয়ারীয় সাগর
বিষয়শ্রেণী:ভূমধ্যসাগরের প্রান্তিক সাগর
বিষয়শ্রেণী:স্পেনের সাগর
বিষয়শ্রেণী:ইউরোপীয় সাগর
মারাকাইবো হ্রদ

**মারাকাইবো হ্রদ** (স্পেনীয় ভাষায়: Lago de Maracaibo *লাগো দে মারাকাইবো*) উত্তর-পশ্চিম ভেনেজুয়েলার একটি অগভীর জলাশয়, যা মারাকাইবো বেসিনের ১৩,৩০০ বর্গকিলোমিটার এলাকা জুড়ে অবস্থিত। ১৯৫ কিলোমিটার দীর্ঘ হ্রদটি উত্তরে ৫৫ কিলোমিটার দীর্ঘ তাবলাসো প্রণালীর মাধ্যমে ভেনেজুয়েলা উপসাগরের সাথে সংযুক্ত। কাতাতুম্বো, সান্তা আনা, ও চামা নদীগুলি হ্রদটিতে মিষ্টি পানি বয়ে নিয়ে আনে। হ্রদটির উত্তরের অংশের পানি কিছুটা লোনা।

মারাকাইবো হ্রদটি মারাকাইবো এবং কাবিমাস বন্দরগুলির জন্য একটি প্রধান জাহাজপথ হিসেবে কাজ করে। হ্রদটির নিচে ও আশেপাশে মারাকাইবো বেসিনে পেট্রোলিয়ামের মজুদ আছে, ফলে এটি ভেনেজুয়েলার একটি গুরুত্বপূর্ণ অর্থনৈতিক অঞ্চল। উত্তরে হ্রদের মুখের কাছে ৮.৭ কিলোমিটার দীর্ঘ ও ১৯৬২ সালে নির্মিত জেনারেল রাফায়েল উর্দানেতা সেতু বিশ্বের দীর্ঘতম সেতুগুলি একটি।

বিষয়শ্রেণী:ভেনেজুয়েলার হ্রদ
আপুরে নদী

ডান|থাম্ব|350px|আপুরে নদীর ভাঙন, এল সামান শহরের কাছে।
**আপুরে নদী** (স্পেনীয় ভাষায়: Río Apure *রিও আপুরে*) পশ্চিম-মধ্য ভেনেজুয়েলার একটি নদী। সারারে ও উরিবান্তে নদীদ্বয়ের মিলনে এর উৎপত্তি। আপুরে পূর্ব দিকে সমভূমির উপর দিয়ে প্রায় ৮১৯ কিলোমিটার প্রবাহিত হয়ে উপনদী হিসেবে ওরিনোকো নদীতে পতিত হয়েছে। স্টিমার দিয়ে নদীটির প্রায় ৪৮০ কিলোমিটার ধরে নৌপথে চলাচল সম্ভব। নদীটির উপর সান ফের্নান্দো দে আপুরে এবং পুয়ের্তো দে নুত্রিয়াস নামের বাণিজ্যকেন্দ্রগুলি অবস্থিত।

নদীটির দুই তীরে লানোসের বিস্তীর্ণ তৃণভূমিতে গবাদি পশু চারণ করে। নদীটি পশ্চিম ভেনেজুয়েলার লানোসের মধ্যে দিয়ে প্রবাহিত হয়ে আকুয়ারো-গুয়ারিকিতো জাতীয় পার্কের দক্ষিণতম প্রান্তে গিয়ে ওরিনোকো নদীর সাথে মিশেছে। সমভূমিগুলি নিম্ন উচ্চতায় অবস্থিত বলে বর্ষাকালে (মে-ডিসেম্বর মাসে) আপুরে নদীবিধৌত অঞ্চলের অনেকাংশ বন্যার পানিতে ডুবে যায়।

## তথ্যসূত্র

বিষয়শ্রেণী:কলম্বিয়ার নদী
বিষয়শ্রেণী:ভেনেজুয়েলার নদী
বিষয়শ্রেণী:দক্ষিণ আমেরিকার আন্তর্জাতিক নদী
আন্দ্রেস বেলিও

**আন্দ্রেস বেলিও** (স্পেনীয় ভাষায়: Andrés Bello) (১৭৮১-১৮৬৫) ভেনেজুয়েলীয় কবি, শিক্ষাবিদ ও পণ্ডিত। তিনি ধ্রুপদী শৈলীতে দক্ষিণ আমেরিকার প্রাকৃতিক সৌন্দর্য ও গ্রামীণ জীবন তার কাব্যে বর্ণনা করেছেন। বেলিও কারাকাস শহরে জন্মগ্রহণ করেন এবং ভেনেজুয়েলা বিশ্ববিদ্যালয়ে শিক্ষালাভ করেন। ১৯১০ সালে তিনি ইংল্যান্ডের লন্ডন শহরে যান এবং সেখানে কলম্বিয়া ও চিলি দূতাবাসে আইনি সহকারী হিসেবে কাজ করেন। লন্ডনে থাকাকালীন অবস্থায় তিনি দুই পর্বের মহাকাব্য *লাস সিলবাস আমেরিকানাস* *Las Silvas Americanas* ("আমেরিকান অরণ্য", ১৮২৬-১৮২৭) রচনা করেন। ১৮২৯ সালে বেলিও দক্ষিণ আমেরিকাতে ফিরে আসেন এবং চিলির একটি সরকারী পদে যোগ দেন। ১৮৪৩ সালে তিনি চিলি বিশ্ববিদ্যালয়ের প্রথম রেক্টর হওয়ার গৌরব অর্জন করেন।

বেলিওর রচনাবলির মধ্যে সবচেয়ে গুরুত্বপূর্ণগুলি হল *প্রিন্সিপিওস দে দেরেচো ইন্তেরনাসিওনাল* *Principios de derecho internacional* ("আন্তর্জাতিক আইনবিদ্যার মূলনীতি", ১৮৩২), যা আন্তর্জাতিক আইনের একটি বহুল ব্যবহৃত পাঠ্যপুস্তক, এবং *গ্রামাতিকা দে লা লেঙ্গুয়া কাস্তেইয়ানাপারা উসো দে ইস্পানো-আমেরিকানোস* *Gramática de la lengua castellanapara uso de hispano-americanos* ("লাতিন আমেরিকানদের ব্যবহারের জন্য কাস্তিলীয় ভাষার ব্যাকরণ", ১৮৪৭)। এর মধ্যে দ্বিতীয়টি ছিল স্পেনীয় ভাষার প্রথম বৈজ্ঞানিক গবেষণা। এই বইয়ের মাধ্যমে বেলিও সমগ্র লাতিন আমেরিকার জন্য একটি মাত্র মান্য স্পেনীয় ভাষার প্রচলনের ব্যাপারে প্রস্তাব রাখা শুরু করেন।

## তথ্যসূত্র

বিষয়শ্রেণী:১৭৮১-এ জন্ম
বিষয়শ্রেণী:১৮৬৫-এ মৃত্যু
বিষয়শ্রেণী:ভেনেজুয়েলীয় কবি
বিষয়শ্রেণী:ভেনেজুয়েলীয় শিক্ষাবিদ
বিষয়শ্রেণী:কারাকাসের ব্যক্তি
বিষয়শ্রেণী:চিলীয় পুরুষ কবি
বিষয়শ্রেণী:ভেনেজুয়েলা কেন্দ্রীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চিলির নাগরিকীকৃত নাগরিক
বিষয়শ্রেণী:চিলীয় দার্শনিক
বিষয়শ্রেণী:সান্তিয়াগো, চিলির লেখক
মামোরে নদী

thumb|250px|আমাজন অববাহিকার মানচিত্রে মামোরে নদীর অবস্থান (বেগুনী রঙে চিহ্নিত)
**মামোরে** (স্পেনীয় ভাষায়: Río Mamoré) উত্তর বলিভিয়ার একটি নদী। এটি বেনি নদীর সাথে মিলে আমাজন নদীর অন্যতম প্রধান উপনদী মাদেইরা নদীর জন্ম দিয়েছে। সিয়েররা দে কোচাবাম্বা পর্বতমালার উত্তর ঢালের কয়েকটি পাহাড়ি জলধারা মিলে মামোরে নদীটির জন্ম হয়েছে। উৎস থেকে চাপারে নদীর সাথে মোহনা পর্যন্ত নদীটি চিমোরে নামে পরিচিত। নদীটির মোট দৈর্ঘ্য ১,৯০০ কিলোমিটার, যার মধ্যে ১৬০০ কিলোমিটার নাব্য।

বিষয়শ্রেণী:বলিভিয়ার নদী
মেলো

**মেলো** (স্পেনীয় ভাষায়: Melo) উত্তর –পূর্ব উরুগুয়েতে ব্রাজিলের সাথে সীমান্তে অবস্থিত একটি শহর এবং সেররো লার্গো ডিপার্টমেন্টের রাজধানী। এটি দেশটির বৃহত্তম নগর এলাকাগুলির একটি। আঞ্চলিক পরিবহন, শিল্প উৎপাদন এবং বাণিজ্যে শহরটি গুরুত্বপূর্ণ ভূমিকা রাখে। ১৭৯৫ সালে স্পেনীয়রা একটি সামরিক ঘাঁটি হিসেবে এটি প্রতিষ্ঠা করেছিল।

বিষয়শ্রেণী:উরুগুয়ের শহর
মের্সেদেস

**মের্সেদেস** (স্পেনীয় ভাষায়: Mercedes) দক্ষিণ-পশ্চিম উরুগুয়ের একটি শহর ও সোরিয়ানো ডিপের্টমেন্টের রাজধানী। শহরটি নেগ্রো নদীর তীরে উরুগুয়ে ও নেগ্রো নদীর সঙ্গমস্থলে অবস্থিত। শহরটি সড়ক, রেল ও বিমানপথে রাজধানী মোন্তেবিদেও-র সাথে সংযুক্ত। এটি একটি নদীবন্দর এবং আশেপাশের অঞ্চলে উৎপাদিত গবাদি পশু, ভেড়া, খাদ্যশস্য ও তৈলবীজের একটি বাজার। এখানে স্থাপিত শিল্পের মধ্যে আছে শস্য প্রক্রিয়াকরণ, তেলবীজ নিষ্পেষণ, এবং কাগজের মিল। পশমের বাজারটিও রমরমা। আরও আছে ইয়ট কেন্দ্র ও স্বাস্থ্যকেন্দ্র। শহরটিতে একটি সঙ্গীত সমাজ, বিস্তৃত গোলাপ বাগান ও নদীর ধারের সুদৃশ্য পার্ক আছে।

## তথ্যসূত্র

বিষয়শ্রেণী:উরুগুয়ের শহর
বিষয়শ্রেণী:১৭৮৮-এ প্রতিষ্ঠিত জনবহুল স্থান
বিষয়শ্রেণী:১৭৮৮-এ স্পেনীয় সাম্রাজ্যে প্রতিষ্ঠিত
পায়সান্দু

thumb|300px|পায়সান্দুর ক্যাথিড্রালের সামনে অবস্থিত ঘণ্টা
**পায়সান্দু** (স্পেনীয় ভাষায়: Paysandú) পশ্চিম উরুগুয়ের একটি শহর এবং পায়সান্দু ডিপার্টমেন্টের রাজধানী। এটি উরুগুয়ের দ্বিতীয় বৃহত্তম শহর। শহরটি উরুগুয়াই নদীর পূর্ব তীরে, উরুগুয়ে-আর্জেন্টিনা সীমান্তের উপরে, রাজধানী মোন্তেবিদেও থেকে ৩৭৮ কিলোমিটার উত্তর-পশ্চিমে অবস্থিত। সমুদ্রগামী জাহাজের জন্য এটি একটি ব্যস্ত নদীবন্দর। এখানে মাংস প্রক্রিয়াকরণ, চামড়া শোধন, এবং ময়দার কারখানা আছে। ১৭২২ সালে শহরটি প্রতিষ্ঠা করা হয়। এখানে প্রায় ১ লক্ষ লোকের বাস।

## তথ্যসূত্র

বিষয়শ্রেণী:উরুগুয়ের শহর
বিষয়শ্রেণী:১৭৪৯-এ প্রতিষ্ঠিত জনবহুল স্থান
আউগুস্তো পিনোচে

**আউগুস্তো হোসে রামোন পিনোচে উগার্তে** (স্পেনীয় ভাষায়: Augusto José Ramón Pinochet Ugarte) (২৫ নভেম্বর, ১৯১৫–১০ ডিসেম্বর, ২০০৬) ১৯৭৩ থেকে ১৯৯০ সাল পর্যন্ত চিলির সামরিক স্বৈরশাসক ছিলেন। তিনি প্রথমে একজন পেশাদার যোদ্ধা ছিলেন।

## জন্ম ও শিক্ষাজীবন
আউগুস্তো হোসে ১৯৩৬ সালে সান্তিয়াগো সামরিক একাডেমি থেকে স্নাতক হন।

## কর্মজীবন
তিনি ১৯৭৩ সালের সেপ্টেম্বরে চিলির সেনাবাহিনীর প্রধান হন। এর ১৮ দিন পরেই তিনি একটি ক্যু-এর মাধ্যমে রাষ্ট্রপতি আইয়েন্দেকে ক্ষমতাচ্যুত ও হত্যা করেন। পিনোচে একটি সামরিক কাউন্সিলের প্রধান হিসেবে ক্ষমতা দখল করেন এবং নিপীড়ন শুরু করেন। প্রথম তিন বছরে প্রায় ১ লক্ষ লোককে কারাবন্দী করেন। এদের অনেকের উপরেই নির্যাতন চালানো হয়। অনেকে নিখোঁজ হয়। ১৯৭৪ সালে নিজেকে চিলির রাষ্ট্রপতি ঘোষণা করেন। ১৯৭৮ সালে একটি গণভোটের আয়োজন করেন, যাতে ৭৫% লোক তার নীতির প্রতি সমর্থন জানায়। ১৯৮০ সালে পিনোচে নতুন সংবিধান রচনা করেন এবং আরেকটি গণভোটের মাধ্যমে সেটিকে কার্যকর করা হয়। নতুন সংবিধান অনুসারে পিনোচে আরও ৮ বছর দেশ শাসন করার শপথ নেন। কিন্তু ১৯৮০-র দশকে তার শাসনের প্রতি মার্কিন যুক্তরাষ্ট্র বিরূপ ভাব প্রদর্শন শুরু করে, যদিও মার্কিন গোয়েন্দা সংস্থা সিআইএ-র সাহায্য নিয়েই তিনি ক্ষমতায় এসেছিলেন। ১৯৮২ সালের অর্থনৈতিক ধ্স তার অভ্যন্তরীণ প্রভাব খর্ব করে। ১৯৮৮ সালে তিনি আবার একটি গণভোট ডাকেন, কিন্তু এবার ৫৫% চিলীয় তার বিরুদ্ধে ভোট দেয়। তিনি জনতার রায় মেনে নিয়ে ১৯৯০ সালে ক্ষমতা থেকে সরে দাঁড়ান। কিন্তু ১৯৯৮ সাল পর্যন্তও তিনি সামরিক বাহিনীর প্রধান ছিলেন এবং রাজনীতিতে তখনও নেপথ্যে প্রভাব রেখে যাচ্ছিলেন। এরপর তিনি অবসর গ্রহণ করেন। ২০০৪ সালে চিলির আদালত তাকে বিচারে কাঠগড়ায় দাঁড়ানোর জন্য শারীরিকভাবে উপযুক্ত বিবেচনা করে এবং তাকে গৃহবন্দী করা হয়। গৃহবন্দী অবস্থাতেই তিনি ২০০৬ সালের ১০ই ডিসেম্বর মারা যান। এসময় তার বিরুদ্ধে ৩০০-রও বেশি মামলা ঝুলে ছিল, যদিও তিনি কোনটিতেই দোষী সাব্যস্ত হননি।

## তথ্যসূত্র

## বহিঃসংযোগ
* দ্য লাইফ অব আউটগুস্তো পিনোচে
* বিবিসি

## বহিঃসংযোগ

বিষয়শ্রেণী:চিলির রাষ্ট্রপতি
বিষয়শ্রেণী:১৯১৫-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:স্নায়ুযুদ্ধের ব্যক্তি
বিষয়শ্রেণী:২০শ শতাব্দীর স্মৃতিকথাকার
বিষয়শ্রেণী:২০শ শতাব্দীর অপরাধী
বিষয়শ্রেণী:২১শ শতাব্দীর অপরাধী
বিষয়শ্রেণী:অভ্যুত্থানে ক্ষমতা গ্রহণকারী নেতা
বিষয়শ্রেণী:মানবতাবিরোধী অপরাধে অভিযুক্ত ব্যক্তি
বিষয়শ্রেণী:রাজনৈতিক দুর্নীতি
বিষয়শ্রেণী:চিলি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নব্য উদারনীতিবাদ
বিষয়শ্রেণী:ডানপন্থী মতাদর্শ
ইলিয়াম্পু

**ইলিয়াম্পু** (স্পেনীয় ভাষায়: Illampú) পশ্চিম বলিভিয়ায়, লা পাস শহরের উত্তরে, আন্দেস পর্বতমালার পূর্ব কর্দিলেরা পর্বতশ্রেণীর উত্তরভাগে অবস্থিত একটি পর্বত। এর পশ্চিমে তিতিকাকা হ্রদ অবস্থিত। তিতিকাকা হ্রদের তীর থেকে এই পর্বতের দৃশ্য সমগ্র উত্তর ও দক্ষিণ আমেরিকার সবচেয়ে সুদৃশ্য দৃশ্যগুলির একটি। মূল পর্বত থেকে তিনটি প্রধান শৃঙ্গ উপরে উঠে গেছে। এদের মধ্যে সবচেয়ে উত্তরেরটিকে আলাদা করে নেভাদা ইলিয়াম্পু বলে ডাকা হয়; এটির উচ্চতা ৬,৩৬৮ মিটার। ইলিয়াম্পুর দক্ষিণের পর্বতশৃঙ্গটির নাম আনকোহুমা, যেটি ইলিয়াম্পু থেকে খানিকটা উঁচু। এই দুই পর্বতশৃঙ্গের মধ্যবর্তী ম্যাসিফ অঞ্চলে গ্লাসিয়ার হ্রদ (Laguna Glaciar) অবস্থিত, যা বিশ্বের ১৭তম সর্বোচ্চ হ্রদ।

## তথ্যসূত্র


বিষয়শ্রেণী:বলিভিয়ার পর্বত
সালতো

**সালতো** (স্পেনীয় ভাষায়: Embalse de Salto Grande), উত্তর-পশ্চিম উরুগুয়ের শহর এবং সালতো ডিপার্টমেন্টের রাজধানী। শহরটি উরুগুয়াই নদীর পূর্ব তীরে আর্জেন্টিনার কোনকোর্দিয়া শহরের বিপরীতে অবস্থিত। সালতো উরুগুয়ের বৃহত্তম শহরগুলির একটি। এটি সড়ক ও রেল পরিবহন ব্যবস্থার একটি কেন্দ্র। শহরটির আশেপাশের অঞ্চলে গবাদি পশুপালন, লেবুজাতীয় ফল, আখ, আঙুর ও মধুর চাষ করা হয়। শহরটি খাদ্যশস্য ও সাকসবজির একটি বাজার। এখানকার কারখানাগুলির মধ্যে আছে ময়দার মিল, মাংস প্যাকেটকরণ, জাহাজ নির্মাণ, রাসসায়নিক দ্রব্য, ওষুধ ও বেতের তৈজসপত্র উৎপাদন, ইত্যাদির কারখানা। এখানে একটি কৃষি কলেজ অবস্থিত। শহরের কাছে আরেনিতাস ব্লাংকাস নামের অবকাশযাপন কেন্দ্র এবং উত্তরে সালতো গ্রান্দে নামের জলপ্রপাত আছে। সম্ভবত ১৮১৭ সালে শহরটি প্রতিষ্ঠা করা হয়।

বিষয়শ্রেণী:উরুগুয়ের শহর
বিষয়শ্রেণী:সালতো
রিবেরা

thumb|right|300px|রিবেরা নগর

**রিবেরা** (স্পেনীয় ভাষায়: Rivera) উত্তর উরুগুয়ের শহর ও রিবেরা ডিপার্টমেন্টের রাজধানী। এটি কুচিল্লা দে সান্তা আনা অঞ্চলে অবস্থিত। এটি উরুগুয়ে ও ব্রাজিলের সীমান্তের ঠিক উপরে অবস্থিত একটি শহর। সীমান্তের ওপাশে ব্রাজিলের সান্তানা দু লিভ্রামেন্তু শহর অবস্থিত। শহর দুইটির ভিতর দিয়ে একই প্রধান রাস্তা চলে গেছে। রিবেরা শহর উরুগুয়ের রেল ব্যবস্থার উত্তরতম বিন্দু। শহরের আশেপাশের অঞ্চলে ফল, গবাদিপশু, তামাক, তুলা, খাদ্যশস্য ও সবজির খামার আছে। এখানে গবাদি পশু ও ভেড়ার বাজার আছে। শহরে বস্ত্র ও তামাকজাত দ্রব্য তৈরির কারখানা আছে।

## তথ্যসূত্র

বিষয়শ্রেণী:উরুগুয়ের শহর
বিষয়শ্রেণী:১৮৬৭-এ প্রতিষ্ঠিত জনবহুল স্থান
মারানিয়োন নদী

thumb|250px|আমাজন বেসিনের মানচিত্রে মারানিয়োন নদী (বেগুনী রঙে চিহ্নিত)

থাম্ব|মারানিয়োন নদী
**মারানিয়োন** (স্পেনীয় ভাষায়: Río Marañón) দক্ষিণ আমেরিকার একটি নদী। এটি আন্দেস পর্বতমালায় পেরুর হুয়ানুকো শহরের ৭০ কিলোমিটার দক্ষিণ-পশ্চিমে ৫৮০০ মিটার উচ্চতায় নেবাদো দে ইয়ারুপার হিমবাহে উৎপন্ন হয়ে উত্তর দিকে প্রায় ১৬০০ কিলোমিটার প্রবাহিত হয়ে উকায়ালি নদীর সাথে মিলিত হয়ে আমাজন নদীর সৃষ্টি করেছে। মারানিয়োন নদীর প্রধান প্রধান উপনদীগুলি হল ক্রিসনেহাস, চামায়া, উতকুবাম্বা, কেনেপা, সান্তিয়াগো, মোরোনা, পাস্তাজা, হুয়াল্লাগা ও তিগ্রে নদী। পোঙ্গো দে মানসেরিচের জলপ্রপাতগুলির উত্তরে, আন্দেস উচ্চভূমি থেকে বের হওয়ার পর থেকে নদীটি নাব্য।

বিষয়শ্রেণী:পেরুর নদী
বিষয়শ্রেণী:আমাজন নদীর উপনদী
উকায়ালি নদী

থাম্ব|উকায়ালি নদী

থাম্ব|250px|আমাজন বেসিনের মানচিত্রে উকায়ালি নদী (বেগুনী রঙে চিহ্নিত)
**উকায়ালি নদী** (স্পেনীয় ভাষায়: Río Ucayali) পেরুর একটি নদী এবং আমাজন নদীর অন্যতম প্রধান উপনদী। পূর্ব পেরুতে আপুরিমাক ও উরুবাম্বা নদীর মিলনে এই নদীর উৎপত্তি হয়েছে। এটি উত্তর দিকে প্রায় ১৯০০ কিলোমিটার প্রবাহিত হয়ে নাউতার কাছে মারানিয়োন নদীর সাথে মিলিত হয়েছে।

## তথ্যসূত্র

বিষয়শ্রেণী:পেরুর নদী
বিষয়শ্রেণী:আমাজন নদীর উপনদী
আকোংকাগুয়া পর্বত

**আকোংকাগুয়া** (, আ-ধ্ব-ব: [akoŋˈkaɣwa]) দক্ষিণ আমেরিকা এবং দুই আমেরিকা মহাদেশের সর্বোচ্চ পর্বতশৃঙ্গ। এর উচ্চতা ৬,৯৬০.৮ মিটার বা ২২,৭৮৩৭ ফুট। এশিয়া মহাদেশের বাইরে এটিই পৃথিবীর সর্বোচ্চ পর্বত। আকোংকাগুয়া পশ্চিম গোলার্ধ এবং দক্ষিণ গোলার্ধ উভয়েরই সর্বোচ্চ পর্বতশৃঙ্গ। এটি পৃথিবীর ৭টি মহাদেশের শীর্ষ চূড়াগুলির (সপ্তচূড়া) একটি।

## অবস্থান
আন্দেস (আন্দিজ) পর্বতমালার মাঝে পশ্চিম আর্জেন্টিনার মেন্দোসা প্রদেশের রাজধানী মেন্দোসা থেকে ১১২ কিলোমিটার উত্তর-পশ্চিমে এটি অবস্থিত। সান হুয়ান প্রদেশ থেকে এর চূড়ার দূরত্ব প্রায় ৫ কিলোমিটার এবং আর্জেন্টিনা-চিলির আন্তর্জাতিক সীমান্ত থেকে দূরত্ব প্রায় ১৫ কিলোমিটার।

আকোংকাগুয়া পর্বত এবং এর সংলগ্ন এলাকা আকোংকাগুয়া জাতীয় উদ্যানের অর্ন্তভুক্ত। এই পর্বতে একাধিক হিমবাহ বিদ্যমান। সবচেয়ে বড় হিমবাহ ভেনতিসকের হরকনেস ইনফেরিয়র প্রায় ১০ কিলোমিটার দীর্ঘ যা পর্বতটির দক্ষিণপাশ থেকে শুরু হয়ে ৩,৬০০ মিটার উচ্চতায় কনফ্লুয়েন্সিয়া ক্যাম্প পর্যন্ত বিস্তৃত। অপর দুইটি বড় হিমবাহ হলো বেনতিসকেরো দে লা বাকাস সুর এবং গ্লাসিয়ার এসতে/ভেনতিসকেরা রেলিঞ্চোস; যাদের প্রতিটি প্রায় ৫ কিলোমিটার দীর্ঘ। তবে সবচেয়ে পরিচিত হিমবাহটি হলো উত্তর-পূর্বের পোলিশ গ্লেশিয়ার, কারণ এটি পর্বতটির চূড়ায় আরোহণের প্রচলিত পথ।

## আরও দেখুন
* ওহোস দেল সালাদো পর্বত

## তথ্যসূত্র

## বহিঃসংযোগ

* 
* Centro de Investigación en Medicina de Altura (CIMA) de Aconcagua  is an international consortium of high altitude researchers and mountaineers interested in improving the safety of mountaineers on Aconcagua and enhancing our understanding of the pathology of high altitude illness.
* Daily time lapse animations of the Aconcagua base camp Webcam 
* Highest peaks on peakware.com
* Interactive Satellite / Terrain Map, Photos, and Information on climbing Aconcagua
* Live webcam from Aconcagua base camp  (December to March)
* Aconcagua: Everyman's Everest
* Mt. Aconcagua: information about location, routes, camps and weather

বিষয়শ্রেণী:আর্জেন্টিনার পর্বত
বিষয়শ্রেণী:সপ্তশৃঙ্গ
সতী (দেবী)

**দাক্ষায়ণী** (সংস্কৃত: दाक्षायणी) বা **সতী** (সংস্কৃত: सती) হিন্দুধর্মে বৈবাহিক সুখ ও দীর্ঘ দাম্পত্য জীবনের দেবী। হিন্দুনারীরা সাধারণত স্বামীর দীর্ঘায়ু কামনায় সতীর পূজা করে থাকেন। সতী দেবী আদ্যাশক্তি মহামায়া।  দক্ষ দেবী আদি পরাশক্তি জননীকে নিজের কন্যা রূপে প্রার্থনা করেন। দেবী সতী ছিলেন শিবের প্রথমা স্ত্রী। হিন্দু পুরাণ অনুসারে তিনি তপস্বীর জীবনযাত্রা থেকে শিবকে বের করে আনেন এবং গৃহী করেন। দক্ষযজ্ঞের সময় পিতা দক্ষ প্রজাপতি কর্তৃক স্বামীর ও নিজের অসম্মান সহ্য করতে না পেরে তিনি প্রাণত্যাগ করেন দেবী মহামায়া দক্ষ কে বলেছিলেন যদি তার গৃহে দেবীর অযত্ন হয় তবে দেবী তাকে ত্যাগ করবেন এবং তাই হয়। পরে হিমালয়ের গৃহে কন্যা পার্বতীর রূপে জন্ম নিয়ে পুনরায় শিবকে বিবাহ করেন । ললিতা সহস্রনাম স্তোত্রে পার্বতীর এক সহস্র নাম লিখিত।

সতীর আত্মত্যাগের অনুকরণে হিন্দুধর্মে সতীদাহ প্রথা প্রবর্তিত হয়েছিল। এই প্রথানুসারে স্বামীর মৃত্যুর পর হিন্দু বিধবারা স্বামীর চিতায় আরোহণ করে প্রাণ বিসর্জন দিতেন। যদিও এই বিষয়ে দ্বিমত আছে, কারণ সতী নিজের ইচ্ছেতে স্বামীর নিন্দা সহ্য করতে না পেরে দেহত্যাগ করেন, এতে স্বামী শিবের মৃত্যুর কোনো বিষয় নেই। কিন্তু ভারতে সতীদাহ প্রথা স্বামীর মৃত্যুর পর হতো এবং তাতে স্ত্রীর ইচ্ছের উপর সেটা নির্ভর করত না।  শাস্ত্রে বিধবাদের জোরপূর্বক সতী দাহের কোনো বিধান নেই।  

## পৌরাণিক কাহিনি
থাম্ব|দেবাদিদেব মহাদেব তার স্ত্রী সতীকে বাহুতে বহনকৃত অবস্থায়
ব্রহ্মাপুরাণ অনুযায়ী, প্রজা সৃষ্টির অভিপ্রায়ে সৃষ্টিকর্তা ব্রহ্মা ধর্ম, রুদ্র, মনু, সনক ভৃগু প্রমুখ কয়েকজন মানস পুত্রের সৃষ্টি করেন। তার দক্ষিণ অঙ্গ থেকে উৎপত্তি হয়েছিল প্রজাপতি দক্ষের। দক্ষের কনিষ্ঠা কন্যারূপে জন্মগ্রহণ করেন দেবী সতী, যিনি পতিরূপে গ্রহণ করেছিলেন দেবাদিদেব মহাদেবকে।

মহাদেবের প্রতি প্রজাপতি দক্ষ ছিলেন অত্যন্ত বিরূপ। ভৃগু ঋষি এবং অন্যান্য প্রজাপতি কর্তৃক অনুষ্ঠিত মহাযজ্ঞে একমাত্র শিব ও ব্রহ্মা ছাড়া অন্য দেবতারা প্রজাপতি দক্ষের প্রতি যথাযথ সম্মান প্রদর্শন করেছিলেন; এর ফলে মহাদেবের উপর ক্রুদ্ধ হয়ে প্রজাপতি দক্ষ এই অভিসম্পাত দেন যে, শিব অন্যান্য দেবতার মতো যজ্ঞভাগের অধিকারী হবেন না।

পরবর্তী সময়ে ব্রহ্মা কর্তৃক দক্ষ সকল প্রজাপতির রাজা নির্বাচিত হওয়ার আনন্দে ও গর্বে দক্ষ আয়োজন করেন এক মহাযজ্ঞের। ত্রিভুবনের সকলেই এই মহাযজ্ঞে আমন্ত্রিত হয়েছিলেন, শুধু কন্যা সতী ও কন্যা জামাতা শিব ছিলেন নিমন্ত্রণের বাইরে। বিনা আমন্ত্রণেই সতী উপস্থিত হন যজ্ঞস্থলে; সেখানে পিতার মুখে পতি শিবের নিন্দাবাণী ও কটূক্তি শুনে প্রজাপতি দক্ষের নেতৃত্বে অসুররাজ ধর্ষণ ফলে ক্রোধে ও ক্ষোভে  সতী দেহত্যাগ করেছিলেন এবং শিবকে আবার পতিরূপে পাওয়ার আকাঙ্খায় গিরিরাজ হিমালয়ের কন্যা পার্বতীরূপে আবির্ভূত হয়েছিলেন।

সতীর দেহত্যাগের সংবাদ পেয়ে ক্রোধে উন্মত্ত শিব নিজ অনুগামীদের নিয়ে দক্ষযজ্ঞ লণ্ডভণ্ড করেন এবং সতীর নিথর দেহ নিজের কাঁধে তুলে প্রলয় নৃত্য শুরু করেন। এতে জগৎ ধ্বংস হওয়ার উপক্রম হলে সমস্ত দেবতাদের অনুরোধে জগৎপালক বিষ্ণু নিজ সুদর্শন চক্র দ্বারা সতীর দেহ ছিন্নবিচ্ছিন্ন করে দেন; সেই খণ্ডিত দেহ যেসব জায়গায় পতিত হয়েছিল, সেখানেই গড়ে ওঠে শক্তিপীঠ। শাক্ত ধর্মের অনুসারীদের কাছে এই শক্তিপীঠগুলি পবিত্র তীর্থস্থানরূপে গণ্য হয়।

## পাদটীকা

বিষয়শ্রেণী:পার্বতীর রূপ
বিষয়শ্রেণী:শাক্তধর্ম
বিষয়শ্রেণী:হিন্দু দেবী
বিষয়শ্রেণী:সংস্কৃত শব্দ ও শব্দবন্ধ
বিষয়শ্রেণী:শিবের সহধর্মিণী
দামভান্দ পর্বত

**দামভান্দ পর্বত** () উত্তর ইরানে তেহরান শহরের কাছে অবস্থিত একটি সক্রিয় আগ্নেয়গিরি। এটি হিমালয়ের পরই এশিয়ার সর্বোচ্চ পর্বতশৃঙ্গ। সমুদ্র সমতল থেকে এর উচ্চতা ৫,৬৭০ মিটার। এটি এলবুর্জ পর্বতমালার সর্বোচ্চ শৃঙ্গ এবং এশিয়া মহাদেশের সর্বোচ্চ আগ্নেয়গিরি। পর্বতশৃঙ্গটি কোণকাকৃতির এবং এর জ্বালামুখ এখনও অপরিবর্তিত রয়েছে। পর্বতটির পাদদেশে অনেক উষ্ম পানির ঝর্ণা আছে, যার অর্থ এর ভেতর এখনও বেশ উত্তপ্ত। ১৮৩৭ সালে ইউরোপীয় অভিযাত্রী ডব্লিউ টেইলর টমসন এটির শীর্ষে প্রথম আরোহণ করেন। দামভান্দ শহরের কাছেই অবস্থিত দামভান্দ শহর একটি জনপ্রিয় গ্রীষ্মকালীন অবকাশ যাপন কেন্দ্র।

ইরানের সাহিত্যে দামভান্দ পর্বত কিংবদন্তির মর্যাদাপ্রাপ্ত।

## তথ্যসূত্র

বিষয়শ্রেণী:ইরানের পর্বত
বিষয়শ্রেণী:ইরানের আগ্নেয়গিরি
বিষয়শ্রেণী:ইরানের জাতীয় প্রতীক
এলব্রুস পর্বত

**এলব্রুস পর্বত** () রাশিয়ার ইউরোপীয় অংশের দক্ষিণাংশে, জর্জিয়ার সাথে রাশিয়ার সীমান্তের ঠিক উত্তরে অবস্থিত একটি পর্বত। পর্বতটি ককেশাস পর্বতমালার সর্বোচ্চ এবং গোটা ইউরোপের সর্বোচ্চ পর্বতশৃঙ্গ। আজ থেকে ২০ লক্ষ বছর আগে আগ্নেয় বিস্ফোরণের ফলে পর্বতটির জন্ম হয়। আগ্নেয়গিরিটি বর্তমানে বিলুপ্ত, তবে বৃহত্তর ককেশাস অঞ্চলের ভৌগোলিক অস্থিতিশীলতার কারণে এ অঞ্চলে কিছুদিন পর পরই বড় আকারের ভূমিকম্প হয়ে থাকে।

এলব্রুস পর্বতের দুইটি জ্বালামুখ আছে। একটি সমুদ্রপৃষ্ঠ থেকে ৫,৬৪২ মিটার এবং অপরটি ৫,৫৯৫ মিটার উঁচুতে অবস্থিত। পর্বতের উপরে বেশকিছু বিশালাকার হিমবাহ আছে যেগুলি থেকে পানি গলে কুবান ও অন্যান্য নদীতে পড়েছে। পর্যটক ও পর্বতারোহীদের জন্য পর্বতটি ককেশাস অঞ্চলের একটি গুরুত্বপূর্ণ কেন্দ্র।

## তথ্যসূত্র

## বহিঃসংযোগ

* Mount Elbrus on SummitPost
* "Elbrus, Mount." Encyclopædia Britannica. 2006. Encyclopædia Britannica Online. 14 November 2006 .
* Computer generated summit panoramas North  South . There are a few discontinuities due to incomplete data.
* NASA Earth Observatory pages on Mount Elbrus: Mt. Elbrus (July 2003) , Mt. Elbrus, Caucasus Range (November 2002) 
* Mt. Elbrus Expedition Cybercast Archives
* 

বিষয়শ্রেণী:রাশিয়ার পর্বত
বিষয়শ্রেণী:রাশিয়ার আগ্নেয়গিরি
বিষয়শ্রেণী:সপ্তশৃঙ্গ
ভিনসন স্তূপপর্বত

**ভিনসন স্তূপপর্বত** বা **ভিনসন ম্যাসিফ** একটি স্তূপপর্বত যা দৈর্ঘ্যে , প্রস্থে , এবং যা অ্যান্টার্কটিকা মহাদেশের সর্বোচ্চ পর্বতশৃঙ্গ। এটি  উঁচু। পর্বতটি এলসওয়ার্থ ল্যান্ডের পর্বতমালার একটি অংশবিশেষ এবং যেখানে অ্যান্টার্কটিক উপদ্বীপের সাথে পশ্চিম অ্যান্টার্কটিকার সংযোগস্থলে অবস্থিত। কুমেরু হতে এর দূরতে । ১৯৬০ সালে এসেই কেবল অ্যান্টার্কটিকার সর্বোচ্চ শৃঙ্গ হিসেবে এর মর্যাদা নিশ্চিত হয়। ভিনসন স্তূপপর্বত পশ্চিম অ্যান্টার্কটিকার অন্যান্য পর্বতের মত আগ্নেয় প্রকৃতির। ১৯৬৬ সালে এই পর্বতে প্রথম আরোহণ করা হয়। ২০০১ সালের একটি অভিযানে প্রথমবারের মত পূর্বদিক থেকে সফলভাবে আরোহণ করা হয়, অভিযাত্রীরা পর্বতের উচ্চতার জিপিএস পরিমাপও নেন।  ফেব্রুয়ারি ২০১০ পর্যন্ত প্রায় ১,৪০০ পর্বতারোহী এই শৃঙ্গে আরোহণের চেষ্টা করেছেন। 

## ভূগোল

## জলবায়ু ও হিমবাহ

## ইতিহাস
### প্রথম আরোহণ
### পরবর্তী আরোহণসমূহ
### পূর্বদিক থেকে প্রথম আরোহণ

## আরও দেখুন

## তথ্যসূত্র

## বহিঃসংযোগ

বিষয়শ্রেণী:এলসওয়ার্থ ল্যান্ডের পর্বত
বিষয়শ্রেণী:সপ্তশৃঙ্গ
পুঞ্চাক জায়া

thumb|পুঞ্চাক জায়া
**পুঞ্চাক জায়া** (ইন্দোনেশীয় ভাষায়: Puncak Jaya) ইন্দোনেশিয়ার সর্বোচ্চ পর্বতশৃঙ্গ। এটি নিউ গিনি দ্বীপের পশ্চিমাংশে পাপুয়া (প্রাক্তন ইরিয়ান জায়া) প্রদেশে অবস্থিত। "পুঞ্চাক জায়া"- অর্থ "বিরাট পর্বতশৃঙ্গ"। পর্বতটি সুদিরমান পর্বতশ্রেণীর পশ্চিম প্রান্তে অবস্থিত, যেটি আবার মাওকে পর্বতমালার একটি শাখা। পর্বতটি ৪,৮৮৪ মিটার উঁচু এবং ক্রান্তীয় অঞ্চলে অবস্থিত হলেও এর চূড়া সবসময় বরফাবৃত থাকে। এর আশেপাশের পর্বতশ্রেণী অত্যন্ত রুক্ষ এবং অনেকগুলি উঁচু পর্বতশৃঙ্গের একটি প্রাচীর পুঞ্চাক জায়াকে ঘিরে রেখেছে। তবে দক্ষিণের জলাময় নিম্নভূমি এবং দূরের সাগর থেকে পর্বতটিকে পরিষ্কার দেখতে পাওয়া যায়। পর্বতের কাছেই রয়েছে অনেকগুলি ক্ষুদ্র হিমবাহ। পর্বতটির আশেপাশের অঞ্চল তামাতে সমৃদ্ধ। কাছেই একটি বড় তামার খনি ও খনিসংলগ্ন শহর তেমবাগাপুরা অবস্থিত। পুঞ্চাক জায়া পর্বতটি অতীতে কার্স্টেনস পর্বত নামে পরিচিত ছিল।

## তথ্যসূত্র

বিষয়শ্রেণী:ইন্দোনেশিয়ার পর্বত
বিষয়শ্রেণী:সপ্তশৃঙ্গ
ওহোস দেল সালাদো পর্বত

ডান|থাম্ব|ওহোস দেল সালাদো পর্বত
**ওহোস দেল সালাদো** () দক্ষিণ আমেরিকার দক্ষিণ-পশ্চিমভাগে, পূর্ব চিলিতে অবস্থিত একটি বিশালাকার আগ্নেয়গিরি। এটি আতাকামা মরুভূমির পূর্বে আন্দেস পর্বতমালাতে চিলি ও আর্জেন্টিনার সীমান্তের কাছে অবস্থিত। এর উচ্চতা ৬,৮৯৩ মিটার। এটি আকোনকাগুয়া পর্বতের পরেই দক্ষিণ আমেরিকার দ্বিতীয় সর্বোচ্চ পর্বত এবং বিশ্বের সবচেয়ে উঁচু সক্রিয় আগ্নেয়গিরি। যদিও অতীতে এই পর্বতে কোন বড় ধরনের অগ্ন্যুৎপাত ঘটেনি, এর শীর্ষে আগ্নেয় ফাটলগুলি থেকে নিয়ত ধোঁয়া নির্গত হচ্ছে। পর্বতটির জ্বালামুখে ১০০ মিটার ব্যাসের একটি হ্রদ আছে, যা সম্ভবত বিশ্বের সবচেয়ে বেশি উঁচুতে অবস্থিত হ্রদ।

## তথ্যসূত্র


বিষয়শ্রেণী:চিলির পর্বত
বিষয়শ্রেণী:আর্জেন্টিনার পর্বত
বিষয়শ্রেণী:সক্রিয় আগ্নেয়গিরি
বিষয়শ্রেণী:আতাকামা মরুভূমি
ওরিসাবা পর্বত

**ওরিসাবা পর্বত** (স্পেনীয় ভাষায়: Pico de Orizaba) বা **সিতলালতেপেতল** (Citlaltépetl) পূর্ব মেক্সিকোতে ওরিসাবা শহরের কাছে মেক্সিকোর বেরাক্রুস ও পুয়েবলা অঙ্গরাজ্যগুলির মধ্যকার সীমান্তের উপর অবস্থিত একটি আগ্নেয়গিরি। এটি সমুদ্র সমতল থেকে ৫,৬৩৬ মিটার উঁচু। এটি মেক্সিকোর সর্বোচ্চ পর্বত এবং উত্তর আমেরিকা মহাদেশের ৩য় সর্বোচ্চ পর্বত ও সর্বোচ্চ আগ্নেয়গিরি। ১৫৬৬ সালেস সর্বশেষ পর্বতটিতে বড় রকমের অগ্ন্যুদগীরণ ঘটে। "সিতলালতেপেতল" নামটি নাউয়াতল ভাষা থেকে এসেছে, যার অর্থ "তারার পর্বত"।

## তথ্যসূত্র


বিষয়শ্রেণী:মেক্সিকোর পর্বত
বিষয়শ্রেণী:মেক্সিকোর আগ্নেয়গিরি